Κάρι Μπράντσο

Η **Κάρολαϊν Μαρί «Κάρι»** **Μπράντσο** () είναι φανταστικός χαρακτήρας και πρωταγωνίστρια του franchise του HBO *[[Sex and the City]]*, την οποία υποδύεται η Σάρα Τζέσικα Πάρκερ. Στην τηλεοπτική και κινηματογραφική σειρά *Sex and the City*, η Κάρι είναι αρθρογράφος και φασιονίστα που ζει στη Νέα Υόρκη. Η εβδομαδιαία στήλη της «Sex and the City» ξεκινά την αφήγηση σε κάθε επεισόδιο.

Η Πάρκερ επανέλαβε τον ρόλο της Κάρι στις ταινίες *Sex and the City* και *Sex and the City 2*, καθώς και στη σειρά του Max *And Just Like That.* Η Κάντις Μπάσνελ, συγγραφέας του αρχικού βιβλίου, έγραψε επίσης τα μυθιστορήματα για νέους ενήλικες *The Carrie Diaries* και *Summer and the City*, με πρωταγωνίστρια την Κάρι. Το *The Carrie Diaries* διασκευάστηκε σε μια ομώνυμη σειρά πρίκουελ του CW, στην οποία την Κάρι να υποδύεται η Άννα Σοφία Ρομπ.

## Δημιουργία και στήλη εφημερίδας
Η Κάντις Μπάσνελ δημιούργησε την Κάρι (που δεν είχε επώνυμο μέχρι το γύρισμα της τηλεοπτικής σειράς) ως ημιαυτοβιογραφικό χαρακτήρα για τη στήλη της «Sex and the City» στην εφημερίδα *New York Observer,* έτσι ώστε να μην γνωρίζουν οι γονείς της ότι διάβαζαν για τη σεξουαλική της ζωή. Η Κάρι παρουσιάστηκε ως φίλη της Μπάσνελ, «μια δημοσιογράφος στη δεκαετία των 30 της» και σχεδιάστηκε γύρω από τον τρόπο ζωής της «εξισορρόπησης των χαμηλών αποδοχών με την πρόσβαση στην αίγλη και τον πλούτο». Οι στήλες της Μπάσνελ συγκεντρώθηκαν αργότερα στο βιβλίο *Sex and the City.* Η Μπάσνελ συνεργάστηκε με τον τηλεοπτικό παραγωγό Ντάρεν Σταρ για να διασκευάσει αυτό το υλικό για την τηλεόραση.

## Περιγραφή χαρακτήρα

### Καριέρα και συγγραφή
Στο franchise του HBO *[[Sex and the City]],* η Κάρι Μπράντσο γράφει μια εβδομαδιαία στήλη με τίτλο «Sex and the City» για μια φανταστική εφημερίδα που ονομάζεται *The New York Star*. Η στήλη επικεντρώνεται στις προσωπικές εμπειρίες της Κάρι μέσα από ραντεβού και σχέσεις, καθώς και σε εμπειρίες των στενών της φίλων. Περιέχει επίσης τις σκέψεις της για τη δυναμική μεταξύ ανδρών και γυναικών στη Νέα Υόρκη. Η στήλη χαρίζει στην Κάρι κάποια αναγνωρισιμότητα στην πόλη, καθώς ορισμένοι αναγνώστες τη θεωρούν σημαντική προσωπικότητα. Στον τρίτο κύκλο, η στήλη της επιλέγεται για να γίνει ταινία του Μάθιου Μακόναχι και μέχρι τον πέμπτο κύκλο, μια επιλογή από τα δημοσιεύματά της δημοσιεύεται ως βιβλίο. Στο τέλος του τέταρτου κύκλου, η Κάρι αρχίζει να γράφει άρθρα ως ελεύθερος επαγγελματίας στο περιοδικό *[[Vogue]]*.

### Προσωπικότητα και χαρακτηριστικά
Η Κάρι παρασύρεται συχνά από τα συναισθήματά της, αναζητώντας επικύρωση και αποδοχή από συντρόφους όπως ο κύριος Μπιγκ και άλλοι. Για παράδειγμα, δίνει μεγάλη σημασία σε μια κριτική που έλαβε το βιβλίο της από τον κριτικό βιβλίων Μιτσίκο Κακουτάνι στην εφημερίδα *[[The New York Times]]*. Στον πρώτο κύκλο, η Κάρι ζητά από τον κύριο Μπιγκ να την καθησυχάσει για τη σημασία που έχει στη ζωή του. Κατά καιρούς, η Κάρι εμφανίζει εγωκεντρική συμπεριφορά, αλλά σπάνια το αναγνωρίζει, αν δεν το επισημαίνουν οι φίλες της. Αυτός ο συνδυασμός συναισθηματισμού και χιούμορ και η εξερεύνηση θεμάτων όπως η δέσμευση στις σχέσεις την καθιστούν συμπαθή χαρακτήρα για τους θεατές.

Η Κάρι καπνίζει περιστασιακά, προτιμώντας τα Marlboro Lights. Κατά τη διάρκεια των κύκλων 3 και 4, προσπαθεί να κόψει το κάπνισμα χρησιμοποιώντας έμπλαστρο νικοτίνης ενώ έχει σχέση με τον Έινταν. Της αρέσουν τα κοκτέιλ, ιδιαίτερα τα κοσμοπόλιταν, και είναι γνωστό η προτίμησή της σε αυτά συνέβαλε στη δημοτικότητα του ποτού.

Παρά το γεγονός ότι είναι ρεαλίστρια σε σχέση με τις δυσκολίες των σχέσεων και έχει πολλές αποτυχίες στη διάρκεια της σειράς, η Κάρι είναι αθεράπευτα ρομαντική και αρνείται σταθερά να συμβιβαστεί με οτιδήποτε λιγότερο από την αληθινή αγάπη, παρόλο που αμφιβάλλει αν είναι κατάλληλη για γάμο και οικογένεια.

### Παρελθόν
Λίγα πράγματα αναφέρονται για τη ζωή της Κάρι πριν από τη σειρά. Η Κάρι έφτασε στο Μανχάταν την Τετάρτη, 11 Ιουνίου 1986, σε ηλικία περίπου 21 ετών, με βάση στοιχεία για την ηλικία της που αναφέρεται σε άλλα σημεία της σειράς. Στην ταινία η ίδια λέει ότι ζει 20 χρόνια στο Μανχάταν (αν και στα 35 της δηλώνει ότι ζούσε εκεί επί μία δεκαετία). Στον 4ο κύκλο, η Κάρι λέει σε έναν φωτογράφο ότι ήταν τόσο φτωχή όταν πρωτοπήγε στη Νέα Υόρκη, που αγόραζε το περιοδικό *[[Vogue]]* αντί για φαγητό. Είναι γνωστό ότι ο πατέρας της εγκατέλειψε την ίδια και τη μητέρα της όταν ήταν πέντε ετών, ενώ δεν αναφέρεται αν έχει αδέρφια.

#### ''The Carrie Diaries''
Μετά την επιτυχία του *[[Sex and the City]]*, γυρίστηκε μια τηλεοπτική σειρά με τίτλο *The Carrie Diaries*, η οποία αφηγούνταν τη ζωή της Κάρι ως έφηβης πριν από τη ζωή της στο *Sex and the City*. Η σειρά εστίαζε κυρίως στην Κάρι που ζούσε με τον πατέρα της και τη μικρότερη αδερφή της, Ντόριτ.

Η Κάντις Μπάσνελ, συγγραφέας του ββλίου *Sex and the City*, εξέδωσε ένα νέο βιβλίο για νέους ενήλικες με τίτλο *Summer and the City: A Carrie Diaries Novel* με τους χαρακτήρες του *Sex and the City* ως εφήβους. Αυτό το μυθιστόρημα αποκαλύπτει ότι η Κάρι φοίτησε στο διάσημο Πανεπιστήμιο Μπράουν τη δεκαετία του 1980. Αποκαλύπτει επίσης ότι παρακολουθούσε καλοκαιρινά μαθήματα στη Νέα Σχολή. Το περιοδικό *TV Guide* περιέγραψε τη νεανική εκδοχή της Κάρι Μπράντσο ως εξής: «...αποπνέει μια αύρα που καταφέρνει να είναι ταυτόχρονα αθώα, χαριτωμένη και με αυτοπεποίθηση».

## Στιλ και επιρροή
 
Η γκαρνταρόμπα της Κάρι στο *[[Sex and the City]]* φαίνεται να μην είναι οικονομικά προσιτή για μια συγγραφέα με μέτριο εισόδημα, ειδικά πριν λάβει μια προσφορά για το βιβλίο στον πέμπτο κύκλο. Ο εθισμός της στα ψώνια, ιδιαίτερα στα ακριβά παπούτσια, οδηγεί σε υπερχρεωμένες πιστωτικές κάρτες και ελάχιστες αποταμιεύσεις. Η Κάρι είναι γνωστή για τον εθισμό της στα παπούτσια, αναγνωρίζοντάς το η ίδια στο επεισόδιο «Power of Female Sex» στον πρώτο κύκλο.

Η Κάρι έχει περιγραφεί ως κάποια που ζει για τη μόδα και έχει ομολογήσει ότι αγόραζε το περιοδικό *[[Vogue]]* αντί για φαγητό.

Η Μιράντα υπολόγισε κάποτε ότι η Κάρι έχει ξοδέψει πάνω από 40.000 δολάρια σε παπούτσια. Τα παπούτσια της φαίνονται να έχουν κατά μέσο όρο τουλάχιστον 400 δολάρια το ζευγάρι (σύμφωνα με τη Μιράντα) και, έτσι, υπονοείται ότι έχει τουλάχιστον 100 ξεχωριστά ζευγάρια.

## Διαμέρισμα
Το διαμέρισμα της Κάρι Μπράντσο είναι ένα σκηνικό που χρησιμοποιείται συχνά στο *[[Sex and the City]]*, στις ταινίες *Sex and the City* και *Sex and the City 2*, και στους δύο πρώτους κύκλους του *And Just Like That.* Αναφέρθηκε ως "ένα από τα πιο εμβληματικά διαμερίσματα της τηλεόρασης" από το περιοδικό *Architectural Digest.* Πρόκειται για ένα διαμέρισμα που βρίσκεται στο Upper East Side της Νέας Υόρκης στη φανταστική διεύθυνση 245 E. 73rd Street.
[μικρογραφία| Το κτήριο που χρησιμοποιήθηκε ως εξωτερικό του διαμερίσματος της Κάρι Μπράντσο στο ''[Sex and the City.*]]
Το διαμέρισμα της Κάρι αναφέρεται ότι ελέγχεται από ενοικιοστάσιο και της κοστίζει 750 [[Δολάριο ΗΠΑ|δολάρια]] τον μήνα. Στον τέταρτο κύκλο, οι ιαιοκτήτες απαιτούν είτε να το αγοράσει είτε να φύγει. Το αγοράζει ο φίλος της Κάρι, Έιντεν Σο, μαζί με το διπλανό διαμέρισμα, σκοπεύοντας να τα ενώσει, αλλά λίγο αργότερα εκείνη τον χωρίζει. Αυτότ της δίνει την ευκαιρία να αγοράσει το διαμέρισμα σε τιμή κόστους, αλλά εκείνη δεν μπορεί να το αντέξει οικονομικά. Τελικά, η φίλη της Σάρλοτ Γιορκ πουλάει το [[Δακτυλίδι|δαχτυλίδι]] αρραβώνων της και της δανείζει τα χρήματα.

Στην ταινία *Sex and the City,* η Κάρι πουλά το διαμέρισμα μετά τον αρραβώνα της με τον κύριο Μπιγκ για να συνεισφέρει στην αγορά ενός μεγάλου [[ρετιρέ]] στην [[5η Λεωφόρος (Νέα Υόρκη)|Πέμπτη Λεωφόρο]] μαζί του. Όταν ο Μπιγκ τη στήνει στο γάμο τους, η Κάρι ξαναγοράζει το διαμέρισμα, μετακομίζει ξανά σε αυτό και του κάνει εκτεταμένη ανακαίνιση. Στο *Sex and the City 2*, μετά τον [[Γάμος|γάμο]] της με τον Μπιγκ, η Κάρι έχει μετακομίσει μαζί του σε μεγαλύτερο διαμέρισμα στην Πέμπτη Λεωφόρο, αλλά εξακολουθεί να είναι ιδιοκτήτρια του παλιού διαμερίσματος και το χρησιμοποιεί περιοδικά ως χώρο εργασίας.

Στο *And Just Like That,* η Κάρι εξακολουθεί να έχει το διαμέρισμα και το έχει ανακαινίσει εκ νέου. Μετά το θάνατο του Μπιγκ, δεν νιώθει καλά στο διαμέρισμα της Πέμπτης Λεωφόρου που έμεναν μαζί, οπότε το πουλάει και μετακομίζει στο παλιό της διαμέρισμα. Στον δεύτερο κύκλο, η Κάρι τα ξαναφτιάχνει με τον Έινταν αλλά εκείνος αρνείται να μπει στο διαμέρισμα γιατί αναζωπυρώνει τις μνήμες της προηγούμενης αποτυχημένης σχέσης τους. Η Κάρι αγοράζει ένα σπίτι στο Gramercy Park και πουλά το διαμέρισμα σε μια πρώην γειτόνισσά της.

=== Προετοιμασία και γυρίσματα ===
Το εξωτερικό της [[πολυκατοικία]]ς γυρίστηκε σε ένα κτήριο της οδού Πέρι 66, το οποίο χρησιμοποιήθηκε λόγω της περίτεχνης σκάλας του. Το εξωτερικό είναι δημοφιλής τουριστικός προορισμός στο Γουέστ Βίλατζ, γεγονός που έχει κάνει τους κατοίκους να διαμαρτύρονται για τον θόρυβο από τους επισκέπτες. Οι ιδιοκτήτες έχουν κρεμάσει αλυσίδες στις σκάλες για να εμποδίσουν τον κόσμο να ποζάρει για φωτογραφίες και ζήτησαν η διεύθυνση στους [[Χάρτες Google]] να γίνει θολή.

Το εσωτερικό του διαμερίσματος της Κάρι ήταν ένα πλατό που κατασκευάστηκε στα Στούντιο Silvercup στο [[Κουίνς]]. Στην πρώτη ταινία, γίνεται εκτενής ανακαίνιση στο διαμέρισμα, με λευκά έπιπλα και μπλε τοίχους. Η [[Σάρα Τζέσικα Πάρκερ]] δήλωσε αργότερα ότι δεν της άρεσε το νέο σχέδιο. Για το *And Just Like That*, κατασκευάστηκε νέο πλατό στα Στούντιο Steiner στο [[Μπρούκλιν]].**

== Σχέσεις ==

=== «Κύριος Μπιγκ» ===
Ο «κύριος Μπιγκ», τον οποίο υποδύεται ο Κρις Νοθ, είναι το σταθερό αντικείμενο του πόθου της Κάρι Μπράντσο σε όλη την τηλεοπτική σειρά *Sex and the City* . Εμφανίζεται στο πρώτο επεισόδιο, όταν η Κάρι τον συναντά τυχαία στο δρόμο. Είναι ένας πλούσιος, γοητευτικός αλλά αλαζονικός άντρας που έχει χωρίσει. Αυτός και η Κάρι τα φτιάχνουν, αλλά εκείνη σύντομα απογοητεύεται με την απροθυμία του να δεσμευτεί, ενώ ταυτόχρονα βγαίνει με άλλες γυναίκες και αρνείται να τη συστήσει στη μητέρα του. Χωρίζουν στο τέλος του πρώτου κύκλου.

Στον δεύτερο κύκλο, η Κάρι και ο Μπιγκ αναζωπυρώνουν τη σχέση τους και έρχονται πιο κοντά, καθώς ο Μπιγκ λέει στην Κάρι ότι την αγαπάει. Το πρόβλλημά του με τη δέσμευση εξακολουθεί να υπάρχει, ενώ ανακοινώνει στην Κάρι ότι η δουλειά του μπορεί να απαιτήσει να μετακομίσει στο [[Παρίσι]] για αρκετούς μήνες. Η Κάρι είναι έξαλλη που ο Μπιγκ  δεν σκέφτηκε πώς αυτό μπορεί να επηρεάσει τη σχέση τους και, όταν εκφράζει αδιαφορία για το ενδεχόμενο να έρθει μαζί του, χωρίζουν ξανά. Μήνες αργότερα, τον βλέπει με μια πολύ νεότερη νέα κοπέλα, τη Νατάσα, και προσπαθεί να δημιουργήσει [[φιλία]] μαζί του, αλλά έκπληκτη αποκαλύπτει ότι αυτός και η Νατάσα είναι αρραβωνιασμένοι, παρά τους ισχυρισμούς του Μπιγκ ότι δεν ήθελε να ξαναπαντρευτεί.

Η Κάρι είναι συντετριμμένη από τον γάμο του Μπιγκ με τη Νατάσα, αλλά καταφέρνει να αναρρώσει και τελικά να συνεχίσει τη ζωή της με τον Έινταν Σο. Ο Μπιγκ δυστυχεί γρήγορα στον γάμο του και λέει στην Κάρι ότι την αγαπάει και ότι έκανε λάθος. Οι δυο τους κάνουν σχέση, η οποία τελειώνει όταν η Νατάσα τους ανακαλύπτει και τραυματίζεται κυνηγώντας την Κάρι έξω από το διαμέρισμά τους. Εβδομάδες αργότερα, η Κάρι και ο Μπιγκ συναντιούνται και αποφασίζουν να παραμείνουν φίλοι, αλλώ συνεχίζουν να έχουν μια όχι εντελώς [[Πλατωνικός έρωτας|πλατωνική σχέση]] για το υπόλοιπο της σειράς. Ο Μπιγκ μετακομίζει στη [[Νάπα (Καλιφόρνια)|Νάπα της Καλιφόρνιας]] στο τέλος του πέμπτου κύκλου, αλλά περιοδικά κάνει μιλάει με την Κάρι μέσω τηλεφώνου και μερικές φορές οι δυο τους κάνουν [[Συνουσία|σεξ]] μέσω τηλεφώνου. Στον έκτο κύκλο, ο Μπιγκ επιστρέφει στη [[Νέα Υόρκη]] για [[εγχείρηση]] καρδιάς. Καθώς αναρρώνει, προτείνει στην Κάρι να σταματήσουν να παίζουν και να περάσουν τη ζωή τους μαζί. Το πρωί, ωστόσο, επανέρχεται στην ψύχραιμη και αδέσμευτη συμπεριφορά του. Αυτό το περιστατικό ωθεί την Κάρι να βγάλει τον Μπιγκ από τη ζωή της - σταματά να δέχεται τις κλήσεις του και δεν του λέει ότι θα μετακομίσει στο Παρίσι με τον φίλο της, τον Αλεξάντρ Πετρόφσκι.

Χωρίς να έχει νέα της Κάρι επί μήνες, ο Μπιγκ την βρίσκει έξω από το διαμέρισμά της πριν φύγει για το Παρίσι. Η Κάρι τού λέει ότι παίζει με τα συναισθήματά της και ότι δεν θέλει καμία σχέση μαζί του. Ο Μπιγκ συμβουλεύεται τη Μιράντα, τη Σάρλοτ και τη Σαμάνθα, που ξέρουν ότι η Κάρι είναι δυστυχισμένη και εξακολουθεί να αγαπά τον Μπιγκ, και τον συμβουλεύουν να τη διεκδικήσει. Οι δυο τους επανενώνονται στο Παρίσι, όπου ο Μπιγκ δηλώνει την αγάπη του για την Κάρι. Στις τελευταίες στιγμές της σειράς, αποκαλύπτεται στο τηλέφωνό της Κάρι το πραγματικό όνομα του Μπιγκ, που είναι Τζον.

Στην ταινία *Sex and the City*, η Κάρι and ο Μπιγκ αγοράζουν ένα πολυτελές διαμέρισμα και κάνουν σχέδια να παντρευτούν. Αρχικά σχεδιάζουν έναν σεμνό γάμο, αλλά η Κάρι κάνει την εκδήλωση όλο και πιο χλιδάτη αφού της δώρισαν ένα ακριβό [[Νυφικό φόρεμα|νυφικό]] της [[Βίβιεν Γουέστγουντ]]. Ο Μπιγκ στενοχωριέται ολοένα και περισσότερο που ο γάμος τους γίνεται «τσίρκο», κάτι που πυροδοτεί τους φόβους του για δέσμευση. Την ημέρα του γάμου τους, ο Μπιγκ  πανικοβάλλεται και αφήνει την Κάρι να τον περιμένει στην εκκλησία, αλλά γρήγορα συνέρχεται του και προσπαθεί να επιστρέψει στην τελετή. Η Κάρι αντιδρά έξαλλα και του φωνάζει στο δρόμο. Η Μπιγκ στέλνει στην Κάρι ερωτικές [[Επιστολή|επιστολές]] μέσω [[Ηλεκτρονικό ταχυδρομείο|μέιλ]], τις οποίες εκείνη δεν λαμβάνει παρά σχεδόν έναν χρόνο αργότερα. Όταν τις διαβάζει, οι δυο τους συμφιλιώνονται και παντρεύονται σε μια σεμνή τελετή στο Δημαρχείο.

Στη συνέχεια, στην ταινία *Sex and the City 2*, ο γάμος της Κάρι και του Μπιγκ έχει μείνει στάσιμος, καθώς η Κάρι είναι απογοητευμένη που ο Μπιγκ δεν θέλει να βγουν και προτιμά να μένουν μέσα και να παραγγέλνουν φαγητό. Για να ηρεμήσουν, ο Μπιγκ προτείνει να περνούν δύο μέρες την εβδομάδα χωριστά, ώστε να ανυπομονούν να δουν ο ένας τον άλλον, κάτι που τρομάζει την Κάρι. Στη διάρκεια ενός ταξιδιού στο [[Άμπου Ντάμπι]] με τα κορίτσια, η Κάρι συναντά τον πρώην αρραβωνιαστικό της, Έινταν Σο, και οι δυο τους φιλιούνται. Όταν η Κάρι το ομολογεί στον Μπιγκ, εκείνος είναι ταράζεται αλλά τελικά επιλέγει να τη συγχωρήσει.

Στο *And Just Like That...*, η Κάρι και ο Μπιγκ είναι ένα ευτυχισμένο παντρεμένο ζευγάρι. Στην [[πρεμιέρα]] της σειράς, η Κάρι πηγαίνει σε ένα ρεσιτάλ της κόρης της Σάρλοτ και επιστρέφοντας βρίσκει τον Μπιγκ να έχει πάθει [[καρδιακή προσβολή]]. Πεθαίνει στην αγκαλιά της, αφήνοντάς την συντετριμμένη. Η [[κηδεία]] του γίνεται στο επόμενο επεισόδιο και η Κάρι τελικά πουλά το διαμέρισμά τους και γράφει βιβλίο για τη θλίψη.

=== Έινταν Σο ===
Ο Έινταν Σο (Τζον Κόρμπετ), ένας σχεδιαστής επίπλων στο [[Μανχάταν]], γνωρίζει την Κάρι στο κατάστημά του. Αρχίζουν να βγαίνουν και γρήγορα κάνουν σχέση. Ο Έινταν είναι τελείως διαφορετικός από τον Μπιγκ επειδή είναι πρόθυμος να αφοσιωθεί στην Κάρικαι να μιλήσει ανοιχτά συναισθήματά του για αυτή. Την ενθαρρύνει να κόψει το κάπνισμα, κάτι που εκείνη δυσκολεύεται να κάνει. Χωρίζουν όταν η Κάρι αποκαλύπτει ότι είχε σχέση με τον Μπιγκ, τον παντρεμένο πρώην φίλο της.

Μήνες αργότερα, η Κάρι συναντά ξανά τον Έινταν στα εγκαίνια για το μπαρ που άνοιξε με τον πρώην φίλο της Μιράντας, τον Στιβ. Εκείνος είναι εγκάρδιος αλλά κάπως ψυχρός με την Κάρι, η οποία του ζητά να ξαναβρεθούν, αλλά ο Έινταν διστάζει επειδή η Κάρι τον πλήγωσε. Τελικά, αποφασίζει να δώσει άλλη μια ευκαιρία στη σχέση τους, αλλά αρχικά δεν μπορεί να ξεχάσει τον θυμό του για την απιστία της. Αυτό αγανακτεί την Κάρι, που συνεχίζει να είναι φίλη με τον Μπιγκ, αλλά μετά από μια αντιπαράθεση στο εξοχικό του Έινταν, αυτός και ο Μπιγκ ξεπερνούν τις διαφορές τους.

Ο Έινταν κάνει πρόταση γάμου στην Κάρι, η οποία είναι αβέβαιη, αλλά δέχεται. Αγοράζει το διαμέρισμά της και το διπλανό για να τα ενώσει και να μείνουν μαζί, αλλά η Κάρι αγχώνεται και αποφεύγει να κάνει σχέδια γάμου. Η Κάρι ομολογεί ότι δεν νιώθει έτοιμη να παντρευτεί και ο Έινταν είναι πρόθυμος να αναβάλει τον [[Γάμος|γάμο]], αλλά σύντομα αρχίζει να πιέζει ξανά, αποκαλύπτοντας ακούσια ότι παρακινείται από φοβάται μήπως η Κάρι τον απατήσει ξανά.

Ο Έινταν φεύγει από το διαμέρισμα και προσφέρεται να το πουλήσει στην Κάρι σε τιμή κόστους. Τον επόμενο χρόνο, εκείνη βλέπει τον Έινταν στον δρόμο και ανακαλύπτει ότι έχει παντρευτεί μια άλλη σχεδιάστρια επίπλων, την Κάθι, και έχει ένα γιο, τον Τέιτ.

Στο *Sex and the City 2*, η Κάρι συναντά τον Έινταν στο [[Άμπου Ντάμπι]], όπου εκείνος είναι σε επαγγελματικό ταξίδι. Πηγαίνουν να φανε μαζί και, παρά το γεγονός ότι και οι δύο είναι παντρεμένοι με άλλους, φιλιούνται.

Στο *And Just Like That...* η Κάρι, χήρα πλέον, και ο Έινταν, χωρισμένος πλέον, ξανασμίγουν στη [[Νέα Υόρκη]]. Αναθερμαίνουν τη σχέση τους στο Μανχάταν και η Κάρι επισκέπτεται τους τρεις γιους του Έινταν, Τέιτ, Χόμερ και Γουάιατ, στη [[Βιρτζίνια]], αν και ο μικρότερος, ο Γουάιατ, αντιπαθεί την Κάρι. Εκείνη πουλάει το παλιό της διαμέρισμα, στο οποίο δεν ήθελε να μείνουν ο Έινταν λόγω κακών αναμνήσεων, και αγοράζει ένα καινούργιο αρκετά μεγάλο για τους δυο τους καθώς και για τους γιους του Έινταν. Ωστόσο, ο Έινταν και η Κάρι επιλέγουν να βάλουν τη σχέση τους σε αναμονή μέχρι τα παιδιά του να πάνε σπουδές.

=== Τζακ Μπέργκερ ===
Η Κάρι γνωρίζει τον [[Μυθιστοριογράφος|μυθιστοριογράφο]] Τζακ Μπέργκερ (Ρον Λίβινγκστον) στο γραφείο του εκδότη της. Έχουν μια παιχνιδιάρικη και ερωτική συνομιλία, η οποία διακόπτεται όταν αυτός αποκαλύπτει ότι έχει σχέση. Ξαναβρίσκονται εβδομάδες αργότερα, όταν ο Μπέργκερ αποκαλύπτει ότι η σχέση του έχει τελειώσει. Παρ' όλα αυτά, διστάζει ξεκάθαρα να αρχίσει μια σχέση με την Κάρι. Κάποια στιγμή, ξεπερνά τους φόβους του, και σύντομα αρχίζουν να βγαίνουν.

Παρά την έντονη χημεία, η Κάρι και ο Τζακ αρχικά έχουν πρόβλημα να ταιριάξουν [[σεξ]]ουαλικά. Το ξεπερνούν, αλλά σύντομα γίνονται ξεκάθαρες οι ανασφάλειες του Τζακ για την αποτυχία του μυθιστορήματός του, ιδίως μετά την κριτική της Κάρι.

Η σχέση τους συνεχίζει να δοκιμάζεται, καθώς τσακώνονται συχνά. Τα πράγματα κλιμακώνονται όταν το βιβλίο της Κάρι πωλείται στη [[Γαλλία]], ενώ το δεύτερο μυθιστόρημα του Τζακ απορρίπτεται. Μετά από καβγά σε ένα εστιατόριο μπροστά στη Σάρλοτ, αποφασίζουν να απομακρυνθούν για λίγο. Η Κάρι αποφασίζει να τερματίσει τη σχέση, αλλά ο Τζακ επιστρέφει και της λέει ότι την αγαπάει και δεν θέλει να χωρίσουν. Το πρωί, ανακαλύπτει ότι ο Τζακ έχει φύγει, έχοντας αφήσει ένα σημείωμα που λέει: "Συγγνώμη, δεν μπορώ. Μη με μισήσεις." Η Κάρι εξοργίζεται και αρνείται να θρηνήσει για τη σχέση.

=== Αλεξάντρ Πετρόφσκι ===
Στον έκτο κύκλο, η Κάρι γνωρίζει και τα φτιάχνει με τον Αλεξάντρ Πετρόφσκι ([[Μιχαήλ Μπαρίσνικοφ]]), έναν πλούσιο, επιτυχημένο και μεγαλύτερό της Ρώσο καλλιτέχνη. Αρχικά, σκοπεύει η σχέση τους να είναι αυστηρά [[Συνουσία|σεξουαλική]], αλλά οι δυο τους έρχονται πιο κοντά.

Ο Άλεξ είναι ανοιχτός με την Κάρι για τα συναισθήματά του για εκείνη, τα οποία η ίδια βρίσκει αναζωογονητικά. Ωστόσο, απορρίπτει την Κάρι και τις φίλες της καθώς προσπαθεί να δημιουργήσει ένα έργο για μια επερχόμενη έκθεση. Της αποκαλύπτει ότι έχει μια κόρη, την Χλόη, 20 ετών, και δεν ενδιαφέρεται να ξαναγίνει πατέρας. Η Κάρι αποφασίζει να συνεχίσει τη σχέση παρ' όλα αυτά και ο Άλεξ της ζητά να μετακομίσει μαζί του στο [[Παρίσι]], όπου θα πάει για μια έκθεση.

Η Κάρι αγωνίζεται να αποφασίσει αν θα φύγει από τη [[Νέα Υόρκη]], ειδικά αφού η Μιράντα εκφράζει την αποδοκιμασία της για τον Άλεξ, αλλά τελικά επιλέγει να φύγει. Ωστόσο, μόλις φτάσει, βρίσκεται μόνη και παραμελημένη, καθώς ξέρει ελάχιστα [[Γαλλική γλώσσα|γαλλικά]] και ο Άλεξ είναι συχνά απασχολημένος με την προετοιμασία της έκθεσής του. Ο Άλεξ παρακαλεί την Κάρι σε ένα πάρτι με τους Γάλλους θαυμαστές του. Την εγκαταλείπει αμέσως και αργότερα μαλώνουν, συμφωνώντας να χωρίσουν. Στη συνέχεια, η Κάρι ξαναβλέπει τον Μπιγκ στο Παρίσι και επιστρέφει στη Νέα Υόρκη.

== Εραστές ==

=== Σεμπάστιαν Κιντ ===
Η Κάρι έχει μια επαναλαμβανόμενη σχέση με τον Σεμπάστιαν Κιντ, που ξεκίνησε με το πρώτο τους φιλί στα 15 και συνεχίστηκε στους δύο πρώτους κύκλους του *The Carrie Diaries*. Η σχέση έληξε όταν ο Σεμπάστιαν μετακόμισε στην [[Καλιφόρνια]] ενώ η Κάρι έμεινε στο [[Μανχάταν]].

=== Τζορτζ Σίλβερ ===
Ο δεύτερος φίλος της Κάρι, ο Τζορτζ Σίλβερ, είναι κάποιος που γνωρίζει στη διάρκεια της πρακτικής της σε ένα δικηγορικό γραφείο. Η Κάρι τελειώνει τη σχέση όταν ο Τζορτζ τής φέρεται βίαια.

=== Άνταμ Γουίβερ ===
Ο τρίτος φίλος της Κάρι, ο Άνταμ Γουίβερ, εμφανίζεται στον 2ο κύκλο του *The Carrie Diaries* μέσω της δουλειάς της Κάρι στο περιοδικό *Interview*. Η σχέση τελειώνει όταν ο Γουίβερ επικρίνει τη δουλειά της Κάρι και αργότερα γράφει για αυτήν ένα προσβλητικό άρθρο.

=== Καπότε Ντάνκαν ===
Σύμφωνα με το βιβλίο *Summer and the City*, ο Καπότε Ντάνκαν ήταν συμμαθητής της Κάρι στο The New School. Στην αρχή, η Κάρι τον μισούσε λόγω της αλαζονείας του, αλλά στο τέλος του βιβλίου, αναφέρεται ότι ήταν το άτομο με το οποίο η Κάρι έχασε την [[παρθενιά]] της.

=== Μπέρναρντ Σίνγκερ ===
Στο *Summer and the City*, ο Μπέρναρντ Σίνγκερ είναι ένας διάσημος συγγραφέας με τον οποίο η Κάρι έχει μια σύντομη σχέση, ώσπου να συνειδητοποιήσει ότι ο Μπέρναρντ δεν την αγαπάει και ότι η ίδια αγαπάει τον Καπότε Ντάνκαν.

== Βιβλιογραφία ==

* *Sex and the City*
* *MEN-hattan*
* *A Single Life*
* *Love Letters*
* *I Do! Do I?*
* *Loved and Lost*

== Πολιτισμικός αντίκτυπος ==
Η γνώμη των κριτικών για την Κάρι Μπράντσο γενικά θετική στη διάρκεια της εκπομπής και τα αμέσως επόμενα χρόνια. Το 2004, η Κάρι Μπράντσο έφτασε στο νούμερο 11 στους *100 καλύτερους τηλεοπτικούς χαρακτήρες* του Bravo. Το 2009, η εφημερίδα *Guardian* χαρακτήρισε την Μπράντσο σύμβολο της δεκαετίας, δηλώνοντας ότι «η Κάρι Μπράντσο έκανε τόσα για να αλλάξει την κουλτούρα γύρω από ορισμένα γυναικεία ζητήματα όσο και οι πρωτοποριακές γυναίκες της πραγματικής ζωής». Το 2010, η Κάρι Μπράντσο συμπεριλήφθηκε ως η 2η στη λίστα "25 καλύτεροι τηλεοπτικοί χαρακτήρες όλων των εποχών" του *TV Guide*. Η [[AOL]] την κατέταξε ως τον 41ο πιο αξιομνημόνευτο γυναικείο τηλεοπτικό χαρακτήρα. Το *TV Guide* την ονόμασε τον πιο σύγχρονο τηλεοπτικό χαρακτήρα. Η σχέση της με τον κύριο Μπιγκ συμπεριλήφθηκε στη λίστα με τα καλύτερα τηλεοπτικά ζευγάρια όλων των εποχών του *TV Guide*. Η Πάρκερ κέρδισε ένα [[Βραβεία Έμμυ Ζώνης Υψηλής Τηλεθέασης|Βραβείο Έμμυ Ζώνης Υψηλής Τηλεθέασης]], τρία [[Βραβεία Σωματείου Ηθοποιών]] και τέσσερις [[Χρυσές Σφαίρες]] για την ερμηνεία της.

Οι κριτικοί γενικά επανεκτίμησαν την Κάρι Μπράντσο ως μη συμπαθητική πρωταγωνίστρια, παρά την παρουσίασή της ως θετική φιγούρα στη σειρά. Το 2013, το περιοδικό *Glamour* χαρακτήρισε την Κάρι τον «χειρότερο» χαρακτήρα της σειράς.

== Παραπομπές ==
<references />

== Εξωτερικοί σύνδεσμοι ==
* [http://www.hbo.com/city/ Επίσημη σελίδα *Sex and the City'']  στον ιστότοπο του HBO

Κατηγορία:Φανταστικοί χαρακτήρες
Κατηγορία:Τηλεοπτικοί χαρακτήρες